ಚಿರು ಮಗುವಿನಿಂದ ಎಲ್ಲರ ಮುಖದಲ್ಲಿ ನಗು ಮೂಡಿದೆ :ನಟ ಅರ್ಜುನ್ ಸರ್ಜಾ ಬೆಂಗಳೂರು : ಮೊಮ್ಮಗನ ಆಗಮನದಿಂದ ಚಿರು ಇಲ್ಲ ಎಂಬ ದುಃಖದಲ್ಲೂ ಮತ್ತೆ ಸಂತೋಷ ಮೂಡಿದೆ ಎಂದು ಖ್ಯಾತ ನಟ ಅರ್ಜುನ್ ಸರ್ಜಾ ಸಂತಸ ಹಂಚಿಕೊಂಡಿದ್ದಾರೆ . ಮೇಘನಾ ರಾಜ್ ಗೆ ಇಂದು ಬೆಳಗ್ಗೆ ಗಂಡು ಮಗು ಜನನ ಹಿನ್ನೆಲೆಯಲ್ಲಿ ಮಾತನಾಡಿರುವ ಅರ್ಜುನ್ ಸರ್ಜಾ , ಚಿರು ಮತ್ತೆ ಹುಟ್ಟಿ ಬಂದಷ್ಟೇ ಸಂತಸವಾಗುತ್ತಿದೆ . ನಮ್ಮ ತಾಯಿಯವರಿಗೂ ತುಂಬಾ ಖುಷಿಯಾಗಿದೆ ಎಂದು ತಿಳಿಸಿದರು . ಹೆಣ್ಣು ಮಗು ಅಥವಾ ಗಂಡುಮಗು ಎಂಬ ಬೇಧವಿಲ್ಲ . ಅದರೆ ಚಿರು ಅಗಲಿಕೆಯಿಂದ ಸಾಕಷ್ಟು ನೋವಿನಲ್ಲಿದ್ದ ನಮ್ಮ ಮನೆಗೆ ಮಗು ಆಗಮನ ಸಂತೋಷ ತಂದಿದೆ . ನಾವು ಬೆಂಗಳೂರಿಗೆ ಹೊರಟಿದ್ದೇವೆ ಎಂದರು . ಸುಂದರ್ ರಾಜ್ ಅವರಿಗೂ ಮಗು ಆಗಮನ ಒಂದಿಷ್ಟು ಚೈತನ್ಯ ಮೂಡಿಸಿದೆ . ಧ್ರುವ ಸರ್ಜಾನ ಮುಖದಲ್ಲಿ 4 ತಿಂಗಳಿನಿಂದ ನಗು ಇರಲಿಲ್ಲ . ಚಿರು ಮಗುವಿನಿಂದ ಎಲ್ಲರ ಮುಖದಲ್ಲಿ ನಗು ಮೂಡಿದೆ ಎಂದು ಮನತುಂಬಿ ನುಡಿದರು . ಸರ್ಜಾರ ಕುಟುಂಬಕ್ಕೆ ಮಗು ಬರುತ್ತಿರುವುದು ಸಂತೋಷದ ಜತೆಗೆ ತಾವು ತಾತಾ ಆಗುತ್ತಿರುವ ಸಂತಸವೂ ಇದೆ ಎಂದು ಹೇಳಿಕೊಂಡಿದ್ದಾರೆ .